Hei Brian!

Takk for ditt bidrag til OpenStreetMap!

Ser det har blitt med noen nybegynnerfeil i dette changesettet. Ingen fare, det kan rettes opp!

1. Pass på at starten på stien er koblet til veien, ellers klarer ikke rutere å se at man kan komme seg fra veien til stien.
2. Du mangler "highway=path" taggen, som er den som sier at dette er en sti. Du må alltid ha med en tag som sier hva linjen "er" (en sti), ikke bare tagger som sier hva den "har" (den har en synlighet, har en overflate, etc.)
3. "name" taggen skal settes på tingen som har det navnet. Så "Hovsetsætra" burde settes på selve sætra, ikke stien som leder til sætra.

Bare si fra hvis det er noe du lurer på eller trenger hjelp med!